|  |
| --- |
| **ОДГОВОРИ НА ПРЕДЛОГЕ ЗА ИЗМЕНУ ЧЛАНОВА УРЕДБЕ:**ЈАВНА РАСПРАВА- ПРЕДЛОГ УРЕДБЕ О МАКСИМАЛНОМ ИЗНОСУ ВИСИНЕ НАКНАДЕ ЗА ЗАСНИВАЊЕ ПРАВА СЛУЖБЕНОСТИ НА НЕПОКРЕТНОСТИ У ЈАВНОЈ СВОЈИНИ ПРИЛИКОМ ИЗГРАДЊЕ ЕЛЕКТРОНСКИХ КОМУНИКАЦИОНИХ МРЕЖА |
| **БРОЈ** | **ПРЕДЛАГАЧ** | **ЧЛАН ЧИЈА СЕ****ИЗМЕНА ПРЕДЛАЖЕ СА ПРЕДЛОГОМ ИЗМЕНЕ** | **ОБРАЗЛОЖЕЊЕ** | **МИТ МИШЉЕЊЕ** |
| 1. | А1 Србија д.о.о. | ***Члан 1. Предлога уредбе***Предлажемо прецизирање члана 1. тако да гласи: *„Овом уредбом прописује се максимални износ висине накнаде за заснивање права службености на непокретности у јавној својини* ***коју плаћа оператор мреже*** *приликом изградње електронских комуникационих мрежа“.* | Члан 1. Предлога уредбе не дефинише експлицитно ко је обавезник накнаде за заснивање права службености на непокретности у јавној својини.У складу са наведеним, предлажемо и додатно прецизирање израза и кроз касније чланове 4. и 5. Предлога уредбе, односно да се израз ***оператор*** замени изразом ***оператор мреже***. | **Делимично се прихвата** У Предлог уредбе су унете одговарајуће тако да се у члану 1. додаје нови став 2. који гласи:„Oбвезник плаћања накнаде из става 1. овог члана је оператор као и лице које искључиво за сопствене потребе гради или поставља електронску комуникациону мрежу и припадајућа средства, у смислу прописа којим се уређује област електронских комуникација.“Појам „оператор мреже“ није утврђен ЗЕК-ом. |
| 2. | А1 Србија д.о.о. | ***Члан 6. Предлога уредбе***Предлажемо измену члана 6, односно одлагање примене, тако да гласи:*Ова уредба ступа на снагу осмог дана од дана објављивања у „Службеном гласнику Републике Србије“, а примењује се од 01. јануара 2027. године.“* | Накнаде оваквог карактера представљају додатни трошак за буџет оператора мреже и обично се планирају најмање годину дана унапред, а с обзиром на то да је већ почела 2025. година, као и имајућу у виду да је јавна расправа о Предлогу уредбе тренутно у току. | **Не прихвата се** Уредба ће бити усвојена у првом кварталу 2025. године и оператори ће имати довољно времена за припрему свог финансијског плана за наредну годину. |
| 3. | Телеком Србија а.д. | ***Члан 3. став 6. Предлога уредбе***Предлажемо да се члан 3. став 6. измени, тако да гласи : „*За сваку годину коришћења непокретности у јавној својини за које је засновано право службености, максимална висина накнаде за календарску годину износи 30% накнаде утврђене ст. 2-5. овог члана, док се за коришћење непокретности у јавној својини за које је засновано право службености пре 2005. године не плаћа наведена накнада у складу са институтом одржаја“.* | Наведена измена је предложена имајући у виду чињеницу да су неке инсталације постављене 80-тих година прошлог века и да су оператори том приликом платили једнократне накнаде за постављање. Сходно наведеном, органи јавне власти, а у складу са одржајем, не би смели да наплаћују накнаду за већ постављене инсталације. | **Не прихвата се**Не можемо ретроактивно регулисати постојећу ситуацију. |
| 4. | Телеком Србија а.д. | ***Члан 5. став 1. Предлога уредбе***Предлажемо да се члан 5. став 1. измени, тако да гласи : *„Обавеза плаћања накнаде за право службености се не примењује уколико је на непокретностима установљено неко друго право у смислу Закона о накнадама за коришћење јавних добара („службени гласник РС“, бр. 95/18, 49/19 и 92/23), на основу којег оператор плаћа накнаду за коришћење тих непокретности власнику, кориснику или управљачу предметне непокретности“.* | Наведена допуна се предлаже из разлога да једнократне/годишње накнаде које су оператори платили или их плаћају управљачима, корисницима и власнику непокретности у јавној својини, за постављање инсталација на јавном путу, за коришћење заштићеног подручја и др., по Закону о накнадама за коришћење јавних добара, не могу бити предмет обрачуна накнаде по овој уредби, јер ће се доћи у ситуацију да се за исту непокретност плаћа по два основа.  | **Прихвата се**У Предлог уредбе су унете одговарајуће измене тако да члан 5. став 1. гласи:„Ова уредба се не примењује када су, у складу са Законом о накнадама за коришћење јавних добара („Службени гласник РС“, бр. 95/18, 49/19 и 92/23), оператор и лице које искључиво за сопствене потребе гради или поставља електронску комуникациону мрежу и припадајућа средства обвезници плаћања накнаде за коришћење јавних добара власнику, кориснику или управљачу непокретности.“ |